Rikunarita-ORG/Wikinium huggingface dataset:
# కల్యాణి (నటి)

| కావేరి (కల్యాణి) |
| --- |
| జననం | కావేరి మురళీధరన్  (1989-09-12) 1989 సెప్టెంబరు 12if she born in 1989, how she can act in 1986? Hence rectify her date of birth mostly it may be in 1975 కవుంభగోం, తిరువల్లా, కేరళ, భారతదేశం |
| ఇతర పేర్లు | కళ్యాణి, కావేరి |
| వృత్తి | నటి |
| క్రియాశీలక సంవత్సరాలు | 1986–ప్రస్తుతం |
| భాగస్వామి | ఆర్. సూర్యకిరణ్ (విడిపోయారు) |

**కల్యాణి** లేదా **కావేరి** దక్షిణ భారతదేశానికి చెందిన నటి. ఈమె ఎక్కువగా దక్షిణాది సినిమాలలో నటించింది. బాలనటిగా మలయాళ చిత్ర పరిశ్రమలో ప్రవేశించిన ఆమె మలయాళ, తెలుగు, తమిళ, కన్నడ చిత్రాలలో నటించింది. కొన్ని కన్నడ, తెలుగు చిత్రాలలో కథానాయికగా నటించింది. దర్శకుడు సూర్యకిరణ్ ను ఆమె వివాహం చేసుకుంది. మైదాస్ టచ్ అనే సంస్థ పేరుతో సినిమా నిర్మాణం చేపడుతోంది.

ఔను వాళ్ళిద్దరూ ఇష్టపడ్డారు చిత్రానికి గాను ఆమెకు ఉత్తమ నటిగా నంది పురస్కారం లభించింది.

ఔను వాళ్లిద్దరూ ఇష్టపడ్డారు

## కల్యాణి నటించిన తెలుగు చిత్రాలు

* శేషు
* ఔను వాళ్లిద్దరూ ఇష్టపడ్డారు
* లేత మనసులు
* పెళ్లాంతో పనేంటి
* ఆపరేషన్ దుర్యోధన (2007)
* బ్రహ్మలోకం టు యమలోకం వయా భూలోకం (2010)
* వసంతం
* ధన 51 (అతిధి పాత్ర)

## నిర్మాతగా

* చాప్టర్-6

## మూలాలు

## బయటి లంకెలు
# టచ్ చేసి చూడు

| టచ్ చేసి చూడు |
| --- |
|  |
| దర్శకత్వం | విక్రమ్‌ సిరికొండ |
| రచన | శ్రీనివాసరెడ్డి రవి రెడ్డి కేశవ్ (**సంభాషణలు** ) |
| స్క్రీన్ ప్లే | విక్రమ్‌ సిరికొండ దీపక్ రాజ్ |
| కథ | వక్కంతం వంశీ |
| నిర్మాత | నల్లమలుపు బుజ్జి వల్లభనేని వంశీ మోహన్ |
| తారాగణం | రవితేజ, రాశీ ఖన్నా, సీరత్ కపూర్ ఫ్రెడ్డి దారువాలా |
| ఛాయాగ్రహణం | రిచర్డ్ ప్రసాద్ ఛోటా కె నాయుడు |
| కూర్పు | గౌతం రాజు |
| సంగీతం | జామ్‌ 8 |
| నిర్మాణ సంస్థ | శ్రీ లక్ష్మీనరసింహ ప్రొడక్షన్స్ |
| విడుదల తేదీ | ఫిబ్రవరి 2, 2018 |
| దేశం | భారతదేశం |
| భాష | తెలుగు |

**టచ్ చేసి చూడు** 2018 ఫిబ్రవరి 2న విడుదలైన తెలుగు సినిమా.

## కథ

పాండిచ్చేరిలో నివ‌సించే కార్తికేయ ఇండ‌స్ట్రీస్ అధినేత కార్తికేయ (ర‌వితేజ‌) కి కుటుంబం అంటే చాలా ప్రేమ‌. కుంటుంబానికి చెడ్డ పేరు తెచ్చే ఏ ప‌ని చేయ‌కూడ‌ద‌ని అనుకునే స్వ‌భావం ఉన్న వ్య‌క్తి. ర‌వితేజ తండ్రి( జ‌య‌ప్ర‌కాష్‌)కి కొడుకు పెళ్లి చేసుకోవ‌డం లేద‌నే బాధ ఉంటుంది. తండ్రి బాధ‌ను చూడ‌లేక పెళ్లి చేసుకోవాలనుకుంటాడు ర‌వితేజ‌. అందుకోసం పుష్ప‌(రాశిఖ‌న్నా)ను పెళ్లి చూపుల్లో చూస్తాడు. ఆడవారితో ఎలా మాట్లాడాలో తెలియ‌ని కార్తికేయ, పుష్ప‌ మనసును రెండు సార్లు గాయపరుస్తాడు. దాంతో పుష్ప.. కార్తికేయ‌ను పెళ్లి చేసుకోన‌ని చెబుతుంది కానీ ఆమెకు కార్తికేయ అంటే ప్రేమ ఉంటుంది. ఆ ఇష్టం కార‌ణంగానే అత‌నికి వేరే అమ్మాయితో జరిగే పెళ్లి సంబంధాన్ని కూడా అడ్డుకుంటుంది. ఒకానొక సంద‌ర్భంలో ఆ విష‌యం తెలిసిన కార్తికేయ ఆమెతో పెళ్లిని నిరాక‌రిస్తాడు. మ‌రోవైపు కార్తీకేయ సంస్థకు వ‌చ్చే యంత్రపరికరాలను సెల్వమ్ అనే గూండా లాక్కెళ్లిపోతాడు. ఈ విష‌య‌మై కార్తికేయ పోలీసుల‌కు ఫిర్యాదు చేసినా ప‌ట్టించుకోరు. రెండు నిమిషాల్లో స‌మ‌స్య‌ను పరిష్కారం చేయ‌వ‌చ్చునని.. కానీ పోలీసులు స‌మ‌స్య‌ను ప‌ట్టించుకోవ‌డం లేద‌ని అంటాడు కార్తికేయ‌. దాంతో స్థానిక సీఐకి కోపం వ‌స్తుంది. కార్తికేయ‌కు రెండు నిమిషాల స‌మ‌యం ఇచ్చి స‌మ‌స్య‌ను తీర్చుకోమంటాడు. కార్తికేయ బలం ఏంటో అక్క‌డ తెలుస్తుంది. అదే స‌మ‌యంలో కార్తికేయ సంస్థలో ప‌నిచేసే వ్య‌క్తి త‌న‌యుడు స‌త్య‌ను ఎవ‌రో హత్య చేస్తారు. ఆ హ‌త్య‌ను కార్తికేయ చెల్లెలు చూసి త‌న అన్న‌కు చెబుతుంది. నేరం చేసిన వ్య‌క్తిని ఇర్ఫాన్ లాలా గా గుర్తిస్తుంది. అప్ప‌టికే చ‌నిపోయిన ఇర్ఫాన్ ఎలా తిరిగి వ‌చ్చాడు? గ‌తంలో కార్తికేయ‌కు, ఇర్ఫాన్‌కు ఉన్న సంబంధం ఏంటి? ఇర్ఫాన్ చ‌నిపోయాడ‌ని క‌మిష‌న‌ర్ (ముర‌ళీశ‌ర్మ‌) ఎందుకు కార్తికేయ‌కు అబద్ధం చెప్పాడు? ముజ‌ఫ‌ర్ పేట గొడ‌వ‌లు ఏంటి? అక్క‌డ లాలా ఎవ‌రు? గ‌తంలో నిశ్చితార్థం వ‌ర‌కు వ‌చ్చిన కార్తికేయ పెళ్లి ఎందుకు ఆగిపోతుంది? అత‌న్ని అంత‌గా ఇష్ట‌ప‌డ్డ దివ్య (సీర‌త్ క‌పూర్‌) ఎందుకు అత‌న్ని వ‌ద్ద‌నుకుంటుంది? అనే విష‌యాలు మిగిలిన కథలో భాగం.

## తారాగణం

* రవితేజ
* రాశి ఖన్నా
* సీరత్ కపూర్
* మురళీ శర్మ
* జయప్రకాష్‌
* ఫ్రెడ్డీ దారువాలా
* గెటప్ శ్రీను
* శ్రీరంజని (కార్తికేయ తల్లి)

## సాంకేతికవర్గం

* సంగీతం : జామ్‌ 8
* నేపథ్య సంగీతం : మణిశర్మ
* దర్శకత్వం : విక్రమ్‌ సిరికొండ
* నిర్మాత : వల్లభనేని వంశీమోహన్‌, నల్లమలుపు బుజ్జి

## మూలాలు

## బయటి లంకెలు

* ఇంటర్నెట్ మూవీ డేటాబేసు లో *టచ్ చేసి చూడు*
* ట్విట్టర్ లో టచ్ చేసి చూడు
* ఫేస్‌బుక్ లో టచ్ చేసి చూడు
# అమర్ అక్బర్ ఆంటోని (2018 సినిమా)

| అమర్ అక్బర్ ఆంటోని |
| --- |
| సినిమా పోస్టర్ |
| దర్శకత్వం | శ్రీను వైట్ల |
| స్క్రీన్ ప్లే | శ్రీను వైట్ల |
| కథ | శ్రీను వైట్ల వంశి రాజేశ్ కొండవీటి |
| నిర్మాత | నవీన్ యెర్నెని |
| తారాగణం | రవితేజ ఇలియానా విక్రమ్ జీత్ అభిమన్యు సింగ్ |
| Narrated by | శ్రీను వైట్ల |
| ఛాయాగ్రహణం | వెంకట్ సి దిలీప్ |
| కూర్పు | యం.ఆర్ వర్మ |
| సంగీతం | ఎస్.ఎస్.థమన్ |
| నిర్మాణ సంస్థ | మైత్రి మూవీ మేకర్స్ |
| పంపిణీదార్లు | యురోస్ ఇంటర్నేషనల్ |
| విడుదల తేదీ | 2018 నవంబరు 16 (2018-11-16) |
| సినిమా నిడివి | 153 నిమిషాలు |
| దేశం | ఇండియా |
| భాష | తెలుగు |
| బాక్సాఫీసు | 9.87 కోట్లు |

**అమర్ అక్బర్ ఆంటోని** 2018 లో విడుదలైన తెలుగు చలనచిత్రం. ఈ చిత్రానికి శ్రీను వైట్ల దర్శకత్వం వహించాడు. రవితేజ ఇలియానా జంటగా నటించిన ఈ చిత్రంలో రవితేజ తన కెరీర్ లో తొలిసారి త్రిపాత్రాభినయంతో ఆకట్టుకున్నాడు. ఇలియానా తెలుగులో ఆరు సంవత్సరాల తర్వాత ఈ చిత్రంలో నటించింది. మైత్రి మూవీ మేకర్స్ పతాకంపై నవీన్ యెర్నేని, వై. రవి శంకర్, మోహన్ చెరుకూరి ఈ చిత్రాన్ని నిర్మించారు.

16 నవంబర్ 2018న ఈ చిత్రం ప్రపంచవ్యాప్తంగా విడుదలయ్యింది. ఇది రవితేజ, శ్రీను వైట్ల కాంబినేషన్ లో నీ కోసం, వెంకీ, దుబాయ్ శీను తర్వాత వచ్చిన నాలుగవ చిత్రం.

## నటీనటులు

* రవితేజ (అమర్/ అక్బర్/ ఆంటోని)
* ఇలియానా (ఐశ్వర్య / పూజ / తెరీసా)
* విక్రమ్‌జిత్ విర్క్ (విక్రమ్ తల్వార్)
* అభిమన్యు సింగ్ (ఎఫ్ బీ ఐ ఆఫీసర్ బల్వన్త్ ఖర్గే)
* సునీల్ (బాబీ)
* తరుణ్ అరోరా (కరణ్ అరోరా)
* సాయాజీ షిండే (జలాల్ అక్బర్)
* ఆదిత్య (సబూ మీనన్)
* శుభలేఖ సుధాకర్ (డా. మార్క్ ఆంటోని)
* అభిరామి (అమర్ తల్లి)
* ఛంద్రహాస్
* గాయత్రి గుప్తా
* శ్లోక
* సిజాయ్ వర్ఘీస్
* లయ
* రఘు బాబు
* శ్రీనివాస రెడ్డి
* వెన్నెల కిశోర్
* జయప్రకాష్ రెడ్డి
* భరత్ రెడ్డి
* రవి ప్రకాష్
* తనికెళ్ళ భరణి
* వెంకట గిరిధర్
* రాజ్వీర్ అంకుర్
* సత్య

## పాటలు

ఈ చిత్రానికి ఎస్.ఎస్.థమన్ సంగీతాన్ని అందించగా ఈ పాటలని లహరి మ్యూజిక్ ద్వారా విడుదల చేశారు.

పాటల పట్టిక| సం. | పాట | పాట రచయిత | గాయకులు | పాట నిడివి |
| --- | --- | --- | --- | --- |
| 1. | "కలలా కధలా" | రామజోగయ్య శాస్త్రి | హారిని ఇవ్వటూరి | 4:41 |
| 2. | "డాన్ బోస్కో" | విశ్వ | శ్రీ క్రిష్ణ, జస్ప్రీత్ జాస్జ్, హరితేజ, మనీషా ఈరబత్తిని, రమ్య బెహరా | 4:39 |
| 3. | "ఖుల్లమ్ ఖుల్లా చిల్ల" | బాలాజి | నకాష్ అజీజ్, మోహన భోగరాజు, రమ్య బెహరా | 3:34 |
| 4. | "గుప్పెట" | బాలాజి | రంజిత్, కాల భైరవ, శ్రీ క్రిష్ణ, సాకేత్, హేమచంద్ర, ఎల్.వి. రేవంత్ | 4:16 |
| మొత్తం నిడివి: | 17:10 |

## మూలాలు
# గోకిన రామారావు

**గోకిన రామారావు**  సహాయ నటుడు పాత్ర నుండి ప్రతినాయకుడి పాత్ర వరకూ అనేక విలక్షణ పాత్రల్లో దాదాపు 100 సినిమాలు పైగా నటించి ప్రేక్షకులను అలరించిన గోకిన రామారావు గారి సొంత ఊరు తూర్పు గోదావరి జిల్లా లోని పెద్దాపురం. పెద్దాపురం గోలి వారి వీధిలో రోడ్డు అనుకుని ఉన్న రామాలయం ఆయన స్వగృహం.
నటనపై చిన్న నాటి నుండి ఉన్న ఆసక్తితో చిన్న చిన్న స్టేజీ షోలతో మొదలైన ఆయన నటనా ప్రస్థానం నటనే ఒక వ్యాపకంగా మరి హైదరాబాదు వరకూ నడిపించింది. సినిమాల్లో చిన్న వేషాలు లభించాయి. ఆ తరువాత దర్శకరత్న దాసరి నారాయణ రావు గారు మంచి పాత్రకి అవకాశం ఇచ్చారు ఆయన స్వీయ దర్శకత్వంలో తీసిన చిల్లరకొట్టు చిట్టెమ్మ సినిమాతో గోకిన రామారావు గారి నట జీవితం ఊపందుకుంది.
సినిమా ఆద్యంతం పెద్దాపురం లోనే చిత్రీకరించబడి అద్భుత విజయం సాధించిన శివరంజని అనే సినిమా తీసేప్పుడు దాసరినారాయణ రావు గారికి పూర్తి సహకారం అందించారు.
1979 లో విడుదలైన మెగాస్టార్ చిరంజీవి గారి తొలిచిత్రం పునాది రాళ్ళులో పండించిన విలక్షణ నటనకు గానూ గోకిన రామారావు గారికి బంగారు నంది లభించింది.
ఇటీవలే అయన 62 సంవత్సరాల వయస్సులో హైదరాబాదులో గుండె పోటుతో మరణించారు.

## నటించిన సినిమాలు

* లాహిరి లాహిరి లాహిరిలో (2002)
* దాదాగిరి (2001)
* రైతురాజ్యం (1999)
* కన్యాదానం (1998)
* సరదాల సంసారం (1997)
* సూరిగాడు (1992)
* సూత్రధారులు (1990)
* మనవడొస్తున్నాడు (1987)
* మంగమ్మగారి మనవడు (1984)
* దేవాంతకుడు (1984)
* పల్నాటి పులి (1984)
* జనని జన్మభూమి (1984)
* మగ మహారాజు (1983)
* అమాయక చక్రవర్తి (1983)
* బడాయి బసవయ్య (1980)
* పునాదిరాళ్ళు (1979)
* రంగూన్ రౌడీ (1979)
* శివరంజని (1978)
* చిల్లరకొట్టు చిట్టెమ్మ (1977)
* సోగ్గాడు (1975)
* మోసగాళ్ళకు మోసగాడు (1971)

## బయటి లింకులు

ఐ.ఎమ్.బి.డి.లో గోకిన రామారావు పేజీ.
# తాతినేని రామారావు

| తాతినేని రామారావు |
| --- |
| తాతినేని రామారావు |
| జననం | 10నవంబర్1938 కృష్ణా జిల్లా, కపిలేశ్వరపురం |
| మరణం | 2022 ఏప్రిల్ 20 చెన్నై |
| వృత్తి | తెలుగు సినిమా దర్శకులు |

**తాతినేని రామారావు** (10నవంబర్1938 - 2022 ఏప్రిల్ 20)(ఆంగ్లం:Tatineni Ramarao) తెలుగు, హిందీ సినిమాల దర్శకుడు. ఎన్.టి.రామారావు నటించిన యమగోల చిత్రానికి ఈయనే దర్శకుడు. రామారావు 10నవంబర్1938లో కృష్ణా జిల్లా, కపిలేశ్వరపురంలో జన్మించాడు. ఈయన టి.రామారావుగా సుపరిచితులు. రామారావు గారు హిందీ,తెలుగు సినిమాలను 1966, 2000 మధ్య 65 వరకు దర్శకత్వం వహించారు.

ఆయన తన సినీ ప్రస్థానాన్ని 1950లలో సహాయ దర్శకునిగా తన కజిన్ అయిన టి.ప్రకాశరావు, కోటయ్య ప్రత్యాగాత్మ వారి వద్ద ప్రారంభించారు. తెలుగులో 1966లో నవరాత్రి చిత్రంతో దర్శకునిగా ప్రారంభించారు.

## Filmography

| Year | Film | Language
 |
| --- | --- | --- |
| 1962 | *Kula Gothralu* | Telugu
 |
| 1966 | *Navarathri* | Telugu
 |
| 1968 | *Brahamchaari* | Telugu
 |
| 1973 | *Jeevana Tarangalu* | Telugu
 |
| 1977 | *యమగోల* | Telugu
 |
| 1978 | *Amara Prema* | Telugu
 |
| 1979 | *Lok Parlok* | Hindi
 |
| 1980 | *Maang Bharo Sajana* | Hindi
 |
| 1982 | *Jeevan Dhaara* | Hindi
 |
| 1983 | *Andha Kanoon* | Hindi
 |
| 1984 | *Mujhe Insaaf Chahiye* | Hindi
 |
| 1987 | *Sansar* | Hindi
 |
| 1987 | *Insaf Ki Pukar* | Hindi
 |
| 1988 | *Nyayaniki Siksha* | Telugu
 |
| 1988 | *అగ్ని కెరటాలు* | Telugu
 |
| 1988 | *Khatron Ke Khiladi* | Hindi
 |
| 1989 | *Sachai Ki Taqat* | Hindi
 |
| 1989 | *Majboor* | Hindi
 |
| 1990 | *Muqaddar Ka Badshaah* | Hindi
 |
| 1991 | *Talli Tandrulu* | Telugu
 |
| 1991 | *Pratikar* |  |
| 1992 | *గోల్‌మాల్ గోవిందం* | Telugu
 |
| 1993 | *Muqabla* | Hindi
 |
| 1994 | *Mera Pyara Bharat* | Hindi
 |
| 1994 | *Mr. Azaad* | Hindi
 |
| 1995 | *Ravan Raaj: A True Story* | Hindi
 |
| 1995 | *Hathkadi* | Hindi
 |
| 1996 | *Jung* | Hindi
 |
| 1999 | *Sautela* | Hindi
 |
| 2000 | *Bulandi* | Hindi
 |
| 2000 | *Beti No. 1* | Hindi
 |

 Pachani kapuram

## మరణం

తాతినేని రామారావు అనారోగ్యంతో బాధపడుతూ చెన్నైలోని శ్రీరామచంద్ర మెడికల్ కళాశాల ఆసుపత్రిలో చికిత్స పొందుతూ 2022 ఏప్రిల్ 19న అర్ధరాత్రి దాటిన తర్వాత కన్నుమూసారు.

## మూలాలు

## బయటి లింకులు

* ఇంటర్నెట్ మూవీ డేటాబేసు లో Rama Rao Tatineni పేజీ

## మూలాలు
# మాప్పిళ్ళై

|  |
| --- |
| **మాప్పిళ్ళై** (తమిళం సినిమా) |
|  |
| దర్శకత్వం | రాజశేఖర్ |
| తారాగణం | రజనీకాంత్, అమల, శ్రీవిద్య |
| సంగీతం | ఇళయరాజా |
| భాష | తమిళం |

## పరిచయం

తెలుగులో చిరంజీవి నటించిన అత్తకు యముడు అమ్మాయికి మొగుడు చిత్రానికి ఇది పునర్నిర్మాణం. నాయికగా అమల (తెలుగులో విజయశాంతి), అత్తగా శ్రీవిద్య (తెలుగులో వాణిశ్రీ) నటించారు. తమిళంలో మాప్పిళ్ళై అంటే అల్లుడు అని అర్థం.

## విశేషాలు

* కథానాయకుడి వివాహం చెడగొట్టటానికి వచ్చిన అల్లరి మూకతో ఫయిట్ చేసి గుడి మెట్ల దగ్గిరే వారిని పంపించే నాయకుడి స్నేహితుడిగా చిరు ఇందులో ప్రత్యేక పాత్రని పోషించాడు. ఆ అల్లరి మూకలో శ్రీహరి కూడా ఉండటం విశేషం. చిరు తన స్వంత గళంతోనే తమిళంలో సంభాషణలు చెప్పటం విశేషం.
* రజినీ తన అత్తని చిరుకు పరిచయం చేసేటప్పుడు, చిరు రజినీ చెవిలో తమిళంలో, 'మీ అత్త బాగుందిరా!' అనటం, దానికి రజినీ చిరుని 'కొంప ముంచేలా ఉన్నావు! నువ్వు బయలుదేరరా బాబూ!' అని అనటం ప్రేక్షకులని గిలిగింతలు పెడుతుంది.

## బయటి లింకులు

మాప్పిళ్ళైలో చిరంజీవి
# ఆండ్రాయిడ్ (రోబోట్)

ఆండ్రాయిడ్
DER 01, ఒక జపనీస్ యాక్ట్రాయిడ్
**ఆండ్రాయిడ్** అనగా మానవులకు చాలా దగ్గర పోలికలతో కనిపించే రోబోట్. ఆండ్రాయిడ్ అనేది రోబోట్ లేదా ఇతర కృత్రిమంగా మనిషిని పోలి ఉండేలా రూపొందించబడింది. టివి కార్యక్రమాలు, సినిమాలలో ఆండ్రాయిడ్లు సాధారణంగా ప్రత్యేక ప్రభావాలు లేని మానవ నటీనటుల ప్రాతినిధ్యం వహిస్తాయి, అయితే రోబోట్లు సాధారణంగా అస్తవ్యస్త సూట్లలో లేదా అలంకరణలో చూపబడతాయి. నిజ జీవితంలో ఆండ్రాయిడ్లు ఉనికిలో ఉన్నాయి—కానీ ఇవి అమానుష, భయానకంగా చూపబడుతున్నాయి.సైబర్‌నెటిక్ జీవిగా అనువదించబడిన " సైబోర్గ్ " అనే పదం యొక్క అర్ధం కూడా ఆండ్రాయిడ్ భావనతో సంబంధంలోకి వస్తుంది . ఇక్కడ జీవ, ఎలక్ట్రానిక్-మెకానికల్ వ్యవస్థల యొక్క సహజీవనంపై సెమాంటిక్ ప్రాముఖ్యత ఇవ్వబడింది . అనేక వైజ్ఞానిక కల్పనా రచనలలో దీనిని ఉపయోగించడం వలన, ఈ పదాన్ని మానవ రూపంలో కనిపించే రోబోట్లను వివరించడానికి మరింత ప్రత్యేకంగా ఉపయోగించబడింది

## పద చరిత్ర

ఈ పదం గ్రీకు మూలం ἀνδρ- andr-, "మనిషి" (పురుషుడు, వ్యతిరేకంగా ἀνθρωπ- ఆంత్రాప్-, మానవుడు), ఆయిడ్ - "రూపం లేదా పోలికను కలిగి ఉంది" అనే ప్రత్యయం నుండి వాడుకరిలోకి తీసుకున్నారు. "ఆండ్రాయిడ్" అనే పదాన్ని సాధారణంగా మానవునిగా కనిపించే రోబోట్‌లను సూచించడానికి ఉపయోగిస్తుండగా, స్త్రీ రూపాన్ని కలిగి ఉన్న రోబోట్‌ను "గైనాయిడ్" అని కూడా పిలుస్తారు.ఇటీవల వరకు, హ్యూమనాయిడ్ రోబోట్ల భావన ప్రధానంగా సైన్స్ ఫిక్షన్ రంగంలోనే ఉంది, తరచూ సినిమాలు, టీవీ, కామిక్స్, నవలలలో చూడవచ్చు. రోబోటిక్స్లో పురోగతి క్రియాత్మకంగా వాస్తవిక హ్యూమనాయిడ్ రోబోట్ల రూపకల్పనను అనుమతించింది.

## వివిధ ఆండ్రాయిడ్ ప్రాజెక్టులు

1970 ల నుండి, జపనీస్ రోబోటిక్స్ టెక్నాలజీ ఈ రంగానికి నాయకత్వం వహిస్తుంది . వాసెడా విశ్వవిద్యాలయం 1967 లో WABOT ప్రాజెక్టును ప్రారంభించింది, 1972 లో WABOT-1 ని పూర్తి చేసింది, ఇది మొదటి బయోనిక్ హ్యూమన్, పూర్తి స్థాయి హ్యూమనాయిడ్ ఇంటెలిజెంట్ రోబోట్ . దీని అవయవ నియంత్రణ వ్యవస్థ తక్కువ అవయవాలతో నడవడానికి, వస్తువులను చేతితో గ్రహించి రవాణా చేయడానికి స్పర్శ సెన్సార్లను ఉపయోగించడానికి అనుమతిస్తుంది. దీని దృష్టి వ్యవస్థ వస్తువుల దూరం, దిశను కొలవడానికి బాహ్య రిసీవర్లు, కృత్రిమ కళ్ళు, చెవులను ఉపయోగించడానికి అనుమతిస్తుంది,, దాని సంభాషణ వ్యవస్థ కృత్రిమ నోటి ద్వారా జపనీస్ భాషలో ప్రజలతో కమ్యూనికేట్ చేయడానికి అనుమతిస్తుంది.

1984 లో, WABOT-2 చాలా మెరుగుదలలతో వచ్చింది.ఇది 10 వేళ్లు, 2 అడుగులు కలిగి ఉంది, అవయవాన్ని కదిలించగలదు చేయగలదు, సంగీత స్కోర్‌లను చదవగలదు ఒక వ్యక్తితో పాటు రాగలదు . 1986 లో, హోండా మోటార్ కో, లిమిటెడ్ ప్రజలతో విజయవంతంగా సంభాషించగల హ్యూమనాయిడ్ రోబోట్లను రూపొందించడానికి ఒక మానవరూప రోబోట్ పరిశోధన, అభివృద్ధి కార్యక్రమాన్ని ప్రారంభించింది

## మూలాలు
# బ్రాంకైటిస్

| బ్రాంకైటిస్ |
| --- |
| ప్రత్యేకత | Pulmonology  |

వాతావరణంలో మార్పు లేదా వాతావరణంలో తేమ ఎక్కువగా ఉండటం వంటి మార్పులతో కొందరికి ఊపిరి సక్రమంగా అందదు. ఊపిరితిత్తుల్లోని శ్వాసకోశవాహికల్లోని లోపలి పొరలో సంభవించే ఇన్‌ఫ్లమేషన్ (వాపు) వల్ల శ్వాసకోశనాళాలు సన్నబడతాయి. దాంతో ఊపిరితీసుకోడానికి ఇబ్బంది కలుగుతుంది. ఈ జబ్బునే వైద్యపరిభాషలో ‘బ్రాంకైటిస్’ అంటారు.

## ప్రధాన కారణాలు

* చల్లటి వాతావరణం సరిపడకపోవడం
* జలుబు
* ఫ్లూ జ్వరం
* బ్యాక్టీరియల్ ఇన్ఫెక్షన్స్
* న్యుమోనియా
* దుమ్మూ, ధూళి, పొగ, రసాయనాలు, సిగరెట్ పొగ వల్ల శ్వాసకోశనాళాలు సన్నబడటం
* పొగతాగేవారు ఉన్న కుటుంబాల్లోని చిన్నపిల్లల్లో శ్వాసకోశనాళాలు పొగ
* పెంపుడుజంతువుల వెండ్రుకలు
* గాలీ వెలుతురు సరిగా సోకని గదుల వంటి అనేక కారణాలు బ్రాంకైటిస్‌కు దోహదపడతాయి.

## లక్షణాలు

* శ్వాసనాళాలు బిగదీసుకుని పోయినట్లుగా ఉండి ఊపిరి సరిగా అందకపోవడం జ్వరం
* చలి
* కండరాలనొప్పులు
* ముక్కుదిబ్బడ
* ముక్కుకారడం
* గొంతునొప్పి
* తలనొప్పి
* కొన్ని సందర్భాల్లో ఒకటి నుంచి రెండు వారాల పాటు దగ్గు
* ఛాతీలో నొప్పి
* ఛాతీ పట్టేసినట్లుగా ఉండటం
* పిల్లికూతలు
* ఆయాసం
* ఎక్కువదూరం నడవలేకపోవడం వంటి లక్షణాలు కనిపిస్తాయి.

## దీర్ఘకాలం కనిపించే అవకాశాలు

శ్వాసకోశ నాళాల్లో కలిగే మార్పుల వల్ల ఆయాసం, దగ్గు, కఫం, జ్వరం, నీరసం వంటి మాటిమాటికీ కనిపిస్తూ ఒక్కోసారి అది దీర్ఘకాలం కనిపించే వ్యాధిగా మారుతుంది. దీన్నే ‘క్రానిక్ బ్రాంకైటిస్’ అని అంటారు. దీనితో రోగనిరోధకశక్తి తగ్గడం, ఆస్తమాలోకి దింపడం వంటి పరిణామాలు కూడా సంభవిస్తాయి.

## రోగనిర్ధారణ

* ఛాతీ ఎక్స్‌రే
* కఫం కల్చర్ (స్పుటమ్ కల్చర్)
* పీఎఫ్‌టీ (స్పైరోమెట్రీ), పూర్తి రక్త పరీక్ష (సీబీపీ),
* ఈఎస్‌ఆర్

## హోమియోలో వాడదగ్గమందులు

క్రింద సూచించిన మందులను రోగి లక్షణాలను, మానసిక ప్రవృత్తి వంటి అనేక అంశాలను పరిగణనలోకి తీసుకుని మోతాదును, మందులను నిర్ణయించాల్సి ఉంటుంది.

* ఆంటిమ్ టార్ట్
* కార్బోవెజ్
* లొబీలియా
* కాలీకార్బ్
* ఆర్సినికం
* స్పాంజియా
* బ్రయోనియా
* ఫాస్ఫరస్
* ఇపికాక్
# 34వ భారతీయ అంతర్జాతీయ చలన చిత్రోత్సవం

| 34వ భారతీయ అంతర్జాతీయ చలన చిత్రోత్సవం |
| --- |
| భారతీయ అంతర్జాతీయ చలన చిత్రోత్సవం అధికారిక లోగో |
| Awarded for | ప్రపంచ ఉత్తమ సినిమా |
| Presented by | ఫిలిం ఫెస్టివల్స్ డైరెక్టరేట్ |
| Presented on | 19 అక్టోబరు 2003 |
| Highlights |
| ఉత్తమ అంతర్జాతీయ ఫీచర్‌ చలనచిత్రం | "ఎట్ ఫైవ్ ఇన్ ది ఆఫ్టర్ నూన్" |
| Lifetime achievement | "లివ్ ఉల్మాన్" |
|

**34వ భారతీయ అంతర్జాతీయ చలన చిత్రోత్సవం** 2003 అక్టోబరు 9 నుండి 19 వరకు న్యూఢిల్లీలో జరిగింది. ఫెస్టివల్ డైరెక్టర్ నీలమ్ కపూర్ ఆధ్వర్యంతో ఆసియా డైరెక్టర్లు తీసిన సినిమాలతోనే ఈ ఫెస్టివల్ జరిగింది. ఈ కార్యక్రమాలనికి నటుడు కమల్ హసన్ ముఖ్యఅతిథిగా పాల్గొన్నాడు.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

## విజేతలు

* జీవన సాఫల్య పురస్కారం: "లివ్ ఉల్మాన్"
* ఉత్తమ చిత్రం: గోల్డెన్ పీకాక్ అవార్డు: "సమీరా మఖ్మల్‌బాఫ్" దర్శకత్వం వహించిన "ఎట్ ఫైవ్ ఇన్ ది ఆఫ్టర్ నూన్" (ఇరానియన్ సినిమా)
* మోస్ట్ ప్రామిసింగ్ ఆసియా దర్శకుడికి సిల్వర్ పీకాక్ అవార్డు: "జేమ్స్ జర్నీ టు జెరూసలేం" ఇజ్రాయెల్ సినిమా దర్శకుడు "రానన్ అలెగ్జాండ్రోవిచ్"
* స్పెషల్ జ్యూరీ అవార్డు: సిల్వర్ పీకాక్: "సుభద్రో చౌదరి" దర్శకత్వం వహించిన "ప్రోహోర్" (బెంగాలీ సినిమా)

## మూలాలు

## బయటి లింకులు

* Official website
# 38వ భారతీయ అంతర్జాతీయ చలన చిత్రోత్సవం

| 38వ భారతీయ అంతర్జాతీయ చలన చిత్రోత్సవం |
| --- |
| భారతీయ అంతర్జాతీయ చలన చిత్రోత్సవం అధికారిక లోగో |
| Awarded for | ప్రపంచ ఉత్తమ సినిమా |
| Presented by | ఫిలిం ఫెస్టివల్స్ డైరెక్టరేట్ |
| Presented on | డిసెంబరు 3 2007 |
| Highlights |
| ఉత్తమ అంతర్జాతీయ ఫీచర్‌ చలనచిత్రం | "ది వాల్" |
| Lifetime achievement | "దిలీప్ కుమార్", "లతా మంగేష్కర్" |
|

**38వ భారతీయ అంతర్జాతీయ చలన చిత్రోత్సవం** 2007 నవంబరు 23 నుండి డిసెంబరు 3 వరకు గోవా లోని పనాజీ లో జరిగింది. ఈ చిత్రోత్సవంలో "కంట్రీ ఫోకస్"గా హంగేరియన్ దేశం ఉంది. ఈ కార్యక్రమానికి సినీ దర్శకుడు బుద్ధదేవ్ దాస్‌గుప్తా ముఖ్య అతిథిగా హాజరయ్యాడు.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

## విజేతలు

* ఉత్తమ చిత్రం: గోల్డెన్ పీకాక్ అవార్డు: "లిన్ చిహ్ జు" దర్శకత్వం వహించిన "ది వాల్"(తైవానీస్ చిత్రం)
* లైఫ్ టైమ్ అచీవ్‌మెంట్ అవార్డు: "దిలీప్ కుమార్", "లతా మంగేష్కర్"
* ప్రత్యేక జ్యూరీ అవార్డు: సిల్వర్ పీకాక్ అవార్డు: "ఆన్ ది వింగ్స్ ఆఫ్ డ్రీమ్స్" బంగ్లాదేశ్ సినిమా దర్శకుడు "గోలం రబన్నీ బిప్లాబ్"
* స్పెషల్ జ్యూరీ అవార్డు: సిల్వర్ పీకాక్ అవార్డు: నటుడు: "మోర్ దాన్ ఎనీథింగ్ ఇన్ ది వరల్డ్" మెక్సికన్ సినిమాలో నటించిన జూలియా ఉర్బిని
* మోస్ట్ ప్రామిసింగ్ ఆసియా దర్శకుడికి సిల్వర్ పీకాక్ అవార్డు: "మీ... మై సెల్ప్" థాయ్ సినిమా దర్శకుడు పోంగ్‌పట్ వచిరాబున్‌జోంగ్"

## అధికారిక ఎంపికలు

### ప్రత్యేక ప్రదర్శనలు

### ప్రారంభ సినిమా

* "క్రిస్టియన్ ముంగియున్" దర్శకత్వం వహించిన "4 మంత్స్, 3 వీక్స్, 2 డేస్" (రొమేనియన్ సినిమా)

### ముగింపు సినిమా

* "కార్లోస్ సౌరా" దర్శకత్వం వహించిన "ఫాడోస్" (పోర్చుగల్-స్పెయిన్ సినిమా)

## మూలాలు

## బయటి లింకులు

* Official website
# 42వ భారతీయ అంతర్జాతీయ చలన చిత్రోత్సవం

| 42వ భారతీయ అంతర్జాతీయ చలన చిత్రోత్సవం |
| --- |
| భారతీయ అంతర్జాతీయ చలన చిత్రోత్సవం అధికారిక లోగో |
| Awarded for | ప్రపంచ ఉత్తమ సినిమా |
| Presented by | ఫిలిం ఫెస్టివల్స్ డైరెక్టరేట్ |
| Presented on | నవంబరు 30, 2011 |
| Hosted by | రాహుల్ ఖన్నా టిస్కా చోప్రా |
| Highlights |
| ఉత్తమ అంతర్జాతీయ ఫీచర్‌ చలనచిత్రం | "పోర్ఫిరియో" |
| Lifetime achievement | "బెర్ట్రాండ్ టావెర్నియర్" |
|

**42వ భారతీయ అంతర్జాతీయ చలన చిత్రోత్సవం** 2011 నవంబరు 23 నుండి నవంబరు 30 వరకు గోవా లోని పనాజీ లో జరిగింది. సినీ దర్శకుడు అడూర్ గోపాలక్రిష్ణన్ అంతర్జాతీయ పోటీ (ఫీచర్) కు అధ్యక్షత వహించగా, దర్శకుడు బసు భట్టాచార్య షార్ట్ ఫిల్మ్ పోటీకి అధ్యక్షత వహించాడు. కళా దర్శకుడు, తోట తరణి "డ్యాన్స్ నెమలి" ఫోటోతో తయారుచేసిన అంతర్జాతీయ చలన చిత్రోత్సవం పోస్టర్ ను ఈ ఫెస్టివల్ లో విడుదల చేశారు. ఈ ఫెస్టివల్ ప్రత్యేక సినిమాగా చిత్రనిర్మాత షాజీ కరుణ్ రూపొందించబడిన “కాలిడోస్కోప్” సినిమా ప్రదర్శనకాగా, 3 డి, యానిమేషన్, యూరోపియన్ ఆవిష్కరణలు, మాస్టర్ క్లాస్ సినిమాలు, రష్యన్ క్లాసిక్స్ వంటి కొత్త విభాగాలు కొత్తగా చేర్చబడ్డాయి. ఈ ఉత్సవానికి భారత సినీ నటుడు షారుఖ్ ఖాన్ ముఖ్య అతిథిగా హాజరయ్యాడు.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

## విజేతలు

* ఉత్తమ చిత్రం: గోల్డెన్ పీకాక్ అవార్డు:"అలెజాండ్రో లాండెస్" దర్శకత్వం వహించిన "పోర్ఫిరియో" సినిమా
* ఉత్తమ దర్శకుడు: "నాడర్ అండ్ సిమిన్-ఎ సెపరేషన్" సినిమా దర్శకుడు అస్గర్ ఫర్హాది
* ఐఎఫ్ఎఫ్ఐ ఉత్తమ నటుడు అవార్డు: సిల్వర్ పీకాక్ అవార్డు: "రిస్టోరేషన్" సినిమాలో నటించిన సాసన్ గబాయి
* ఐఎఫ్ఎఫ్ఐ ఉత్తమ నటి అవార్డు: సిల్వర్ పీకాక్ అవార్డు: "ఎలెనా" సినిమాలో నటించిన నడేజ్డా మార్కినా

## ప్రత్యేక అవార్డులు

* జీవనసాఫల్య అవార్డు: "బెర్ట్రాండ్ టావెర్నియర్"
* ప్రత్యేక జ్యూరీ అవార్డు: "ఆడమింటే మకాన్ అబూ" సినిమా దర్శకుడు సలీం అహ్మద్

## లఘు చిత్రాలకు అవార్డులు

* వసుధ అవార్డు: కేఆర్ మనోజ్ - “ఎ పెస్టరింగ్ జర్నీ”
* గోల్డెన్ లాంప్ ట్రీ రెండవ బహుమతి: స్మితా భిడే - “అనదర్ ప్లానెట్”
* సిల్వర్ లాంప్ ట్రీ అవార్డు: మూల్ మోన్సన్ - “క్రేజీ బీట్స్ స్ట్రాంగ్ ఎవ్రీ టైమ్”
* అంతర్జాతీయ జ్యూరీ బహుమతి: ఆశిష్ పాండే - “ఖులే దర్వాజ్”
* ప్రత్యేక జ్యూరీ బహుమతి: అశోక్ రాణే - "ఆంథోనీ గోన్సోల్వ్స్"

## అధికారిక ఎంపికలు

### ప్రత్యేక ప్రదర్శనలు

### ప్రారంభ సినిమా

* లూక్ బెస్సన్ - “ది లేడీ”

### ముగింపు సినిమా

* ఫ్రాన్సిస్కో మాన్సో, జోవా కొరియా - "ది కాన్సుల్ ఆఫ్ బోర్డియక్స్"

## మూలాలు

## బయటి లింకులు

* Official website
# ప్రియా రామన్

| ప్రియా రామన్ |
| --- |
| జననం |  (1974-06-18) 1974 జూన్ 18 తిరువనంతపురం |
| వృత్తి | * నటి
* టెలివిజన్ నిర్మాత
 |
| క్రియాశీలక సంవత్సరాలు | 1993 – 2008 2017 – ప్రస్తుతం |
| భాగస్వామి | *

రంజిత్
​ ​(m. 1999; div. 2014)​
*

​
 ​(m. 2018)​
 |

**ప్రియా రామన్** (జననం 1974 జూన్ 18) భారతీయ నటి, టెలివిజన్ నిర్మాత. ఆమె మలయాళం, తమిళం, తెలుగు, కన్నడ సినిమాల్లో నటించింది. అలాగే మలయాళం, తమిళ భాషల టెలివిజన్ ధారావాహికలలో కూడా నటిస్తోంది. ఆమె మొదటి చిత్రం 1993లో రజనీకాంత్ నిర్మించిన చిత్రం వల్లి. ఆమె రెండవ చిత్రం అర్థనా, ఐ. వి. శశి దర్శకత్వం వహించి 1993లో విడుదలైంది, ఆమె మలయాళ చిత్ర పరిశ్రమలో అరంగేట్రం చేసింది.

## కెరీర్

మలయాళ దర్శకుడు జోషి 1993లో మమ్ముట్టితో సైన్యం చిత్రంలో ఆమెను ఎయిర్‌ఫోర్స్ పైలట్‌ పాత్రకు ఎంపిక చేసాడు.

ఆమె సినిమాలతో పాటు, బాలాజీ టెలిఫిల్మ్స్ స్వర్ణమయూరం, పావకూతు, ఓర్మా నిర్మించిన తమిళ సీరియల్ దుర్గ, మలయాళం టీవి సీరియల్ కావ్యాంజలి వంటి అనేక తమిళ, మలయాళ టెలివిజన్ ధారావాహికలలో కూడా నటించింది. ఆమె జీ తమిళ సీరియల్, సెంబరుతిలో నటించింది. ఆమె అదే ఛానెల్‌లో జీన్స్ అనే సెలబ్రిటీ రియాలిటీ గేమ్ షోను కూడా హోస్ట్ చేసింది.

ఆమె 1999లో సౌతేలా అనే హిందీ చిత్రంలోనూ నటించింది. కాగా తెలుగులో 1994లో మావూరి మహారాజుతో అరంగేగ్రం చేసి దేశ ద్రోహులు(1995), లీడర్, శుభసంకల్పం, దొరబాబు, శ్రీవారి ప్రియురాలు(1996), శ్రీకృష్ణార్జున విజయం, పడి పడి లేచే మనసు (2018) తదితర చిత్రాలలో నటించింది.

## మూలాలు
# కిరణ్ రావు

| కిరణ్ రావు |
| --- |
| డికె బోస్ పాట విజయ యాత్రలో కిరణ్ రావు |
| జననం |  (1973-11-07) 1973 నవంబరు 7 బెంగళూరు, కర్ణాటక |
| పాఠశాల/కళాశాలలు | సోఫియా కళాశాల, ముంబై జామియా మిల్లియా ఇస్లామియా, న్యూఢిల్లీ |
| వృత్తి | దర్శకురాలు, నిర్మాత, రచయిత |
| క్రియాశీలక సంవత్సరాలు | 2005–ప్రస్తుతం |
| భాగస్వామి |
ఆమిర్ ఖాన్
​ ​(m. 2005; విడాకులు 2021)​ |
| పిల్లలు | ఆజాద్ రావు ఖాన్ |
| బంధువులు | అదితి రావు హైదరి (సోదరి వరుస) |

**కిరణ్ రావు** భారతీయ నిర్మాత, స్ర్కీన్ రచయిత, దర్శకురాలు. ఆమె నటుడు ఆమిర్ ఖాన్ మాజీ భార్య. ఆమె వనపర్తి రాజకుటుంబానికి చెందినది.

2023లో కిరణ్ రావు దర్శకత్వం వహించిన *లాపతా లేడీస్* (*लापता लेडीज*) చిత్రం 97వ అకాడమీ అవార్డులకు ఉత్తమ అంతర్జాతీయ ఫీచర్ ఫిల్మ్ కోసం భారతీయ ఎంట్రీగా ఎంపిక చేయబడింది.

## తొలినాళ్ళ జీవితం

కిరణ్ 1973 నవంబరు 7న తెలంగాణాలోని వనపర్తి సంస్థానం రాజా జే.రామేశ్వర్ రావు కుమారుడికి జన్మించింది కిరణ్.
కలకత్తాలో పెరిగింది. అక్కడి లోరెటో హౌజ్ లో చదువుకుంది.1992లో ఆమె తల్లిదండ్రులతో పాటు ముంబైకు వెళ్ళింది. 1995లో ముంబైలోని సోఫియా కాలేజ్ ఫర్ ఉమెన్ లో ఎకనామిక్స్ లో డిగ్రీ పూర్తి చేసింది. సోఫియా పాలిటెక్నిక్ లో సోషల్ కమ్యూనికేషన్స్ మీడియా కోర్స్ లో రెండు నెలలు చదువుకుని, ఆ తరువాత మానేసి ఢిల్లీ వెళ్ళిపోయింది ఆమె. ఢిల్లీలోని ఎజెకె మాస్ కమ్యూనికేషన్ రీసెర్చ్ సెంటర్ లో మాస్టర్స్ డిగ్రీ పూర్తి చేసింది కిరణ్. నటి అదితి రావు హైదరి, కిరణ్ కజిన్స్.

## మూలాలు

## ఇతర లింకులు

* ఇంటర్నెట్ మూవీ డేటాబేసు లో కిరణ్ రావు పేజీ